open-index/open-wikipedia-markdown huggingface dataset:
Էմիլիո Կովաչիչ

**Էմիլիո Կովաչիչ** (), խորվաթ պրոֆեսիոնալ բասկետբոլիստ։ 2,08 մ հասակով բասկետբոլիստը արագ հակադարձման հմտություններով և պատշաճ պաշտպանողական ունակություններով կենտրոնական խաղացող էր, որը երկար տարիներ խաղացել է Եվրալիգայում։

## Ուսանողական կարիերա
Կովաչիչը համալսարանական բասկետբոլ է խաղացել Արիզոնա նահանգի Ֆինիքս քաղաքի «Grand Canyon Antelopes» և Կալիֆոռնիայի Լա Միրադա քաղաքի «Բիոլայի արծիվներ» թիմերի կազմում։ Խաղացել է նաև Ուսանողական սպորտաձևերի ազգային ասոցիացիայի առաջին դիվիզիոնի Արիզոնայի պետական համալսարանը ներկայացնող «Arizona State Sun Devils» թիմում։

## Մասնագիտական կարիերա
Մասնագիտական կարիերայի ընթացքում խաղացել է Զադար քաղաքի «Զադար», Զագրեբի «Ժրինևակ», Բոլոնյայի «Ֆորտիտուդո Բոլոնիա», Լյուբլյանայի «Օլիմպիա» և Զագրեբի «Ցիբոնա» թիմերի կազմում։ Ճանաչվել է 1997–98 մրցաշրջանի Կրեշիմիր Չոսիչի գավաթի (Խորվաթիայի գավաթ) ամենաարժեքավոր խաղացող, երբ դեռ «Զադարի» անդամ էր։ 2001 թվականին ճանաչվել է Սլովենիայի բասկետբոլի գավաթի առաջնության եզրափակչի ամենաարժեքավոր խաղացող։

## Ազգային հավաքականի կարիերա
Կովաչիչը Խորվաթիայի տղամարդկանց հավաքականի ավագ խմբի կանոնավոր անդամ էր։ 1993 թվականի Եվրոպայի բասկետբոլի առաջնությանը դրա կազմում նվաճել է բրոնզե մեդալ, խաղացել է նաև 1997 և 2001 թվականների Եվրոպայի բասկետբոլի առաջնություններում։

## Հետխաղային կարիերա
2013 թվականի հունիսին որպես միջազգային խորհրդատու հրավիրվել է Բասկետբոլի ազգային ասոցիացիայի (NBA) «Ֆինիքս Սանս» բասկետբոլային ակումբ։ Հինգ մրցաշրջանից հետո ազատվել է զբաղեցրած պաշտոնից 2018 թվականի հոկտեմբերի 8-ին։

## Ծանոթագրություններ

## Արտաքին հղումներ
*Fibaeurope.com Profile
*Euroleague.net Profile

Կատեգորիա:1968 ծնունդներ
Կատեգորիա:Ապրող անձինք
Կատեգորիա:Խորվաթ բասկետբոլիստներ
Աշոկա (հիմնադրամ)

**Աշոկա**, **Աշոկա. նորարարություն հասարակության համար** (, ), ԱՄՆ Կոլումբիա շրջանի օրենսդրությամբ գործող միջազգային ոչ առևտրային կազմակերպություն, գլոբալ կազմակերպություն, որի գործունեությունն ուղղված է սոցիալական ձեռնարկատիրության ոլորտում գործող անձինք կամ կազմակերպություններ գտնելուն, աջակցելուն և ֆինանսավորելուն։

«Աշոկան» առաջին կազմակերպությունն է, որը համակարգված զբաղվում է սոցիալական նախաձեռնությունների աջակցությամբ, սոցիալական ձեռնարկություն երևույթի և հենց «սոցիալական ձեռնարկատիրություն» տերմինի հանրայնացմամբ։

## Կազմակերպություն
[thumb|left|250px|[Բիլ Դրայթոնը]]

McKinsey & Company-ի բիզնեսի կառավարման նախկին խորհրդատու Բիլ Դրայթոնը հիմնել է «Աշոկա» ֆոնդը 1980 թվականի հունիսի 3-ին։

Անվան ընտրության հարցում Դրայթոնին ոգեշնչել է հնդիկ արքա Աշոկա Մեծը, որը կառավարել է Մաուրյաների պետությունը մ.թ.ա. 273-232 թվականներին և արյունալի պատերազմի արդյունքում իրեն է ենթարկել Հարավային Ասիայի մեծագույն մասը` ժամանակակից Աֆղանստանից մինչև Բենգալիա և դեպի հարավ, Մայսուր, ինչից հետո արմատապես փոխել է իր սկզբունքները` իր կառավարման գլխավոր նպատակը դարձնելով մշակույթի տարածումը, ընդհանուր կենսամակարդակի բարձրացումն ու կրթության զարգացումը։

Ըստ ժամանակակից հետազոտողների, այս կառավարիչը բուդդայականության` համաշխարհային կրոն դառնալու համար ավելի շատ բան է արել, քան աշխարհում որևէ այլ ոք։

«Աշոկա» հիմնադրամի գլխամասը գտնվում է ԱՄՆ-ի Վիրջինիա նահանգի Արլինգտոն քաղաքում։ 2014 թվականին կազմակերպությունը 37 տարածաշրջանային գրասենյակներ է բացել ամբողջ աշխարհում։

## Գործունեության ցուցիչներ
### Ֆինանսներ
1981 թվականին Աշոկայի բյուջեն կազմել է տարեկան 50.000 ամերիկյան դոլար, 2008 թվականի հունվարին այն դարձել է 30 միլիոն ամերիկյան դոլար։

Ըստ 2010-2011 թվականների տվյալների` Աշոկա ֆոնդը տիրապետում է սեփական ավելի քան 85 մլն ամերիկյան դոլարի` կատարելով ավելի քան 5 մլն դոլար ներդրում։

### Անդամակցություն
Ըստ 2007 թվականի տվյալների` կազմակերպության կազմում հաշվվում են 1800 անդամ-շահառուներ աշխարհի 60 երկներից։ 2011 թվականի նրանց թիվը հասել է 2000-ի։ Ըստ կազմակերպության տվյալների` 2014 թվականին մասնակիցների թիվը դարձել է 3000` 70 երկրներից։

### Աջակցություն
Աշոկա ֆոնդն աջակցել է բազմաթիվ սոցիալական նախաձեռնությունների, դրանց նախաձեռնողներին ու ղեկավարներին, մասնավորապես, Dialogue Social Enterprise, D.light, Endeavor Global, Medic Mobile, Root Capital, TMSS, UnLtd, VisionSpring, Waste Concern, El Nafeza նախաձեռնություններին, Գամալ Ալբինսաիդին, Ալբինա Ռուիսին, Ասումասա Տոտիսակոյի, Աղբի բանկ, Գրեգորի Դիզի, Ռեզա Դեգատիի, Ջերու Բիլլիմորիայի և շատ այլ նախագծերի։

## Ծանոթագրություններ

## Արտաքին հղումներ
* Պաշտոնական կայք. Ashoka: Innovators for the Public.
Դոմենիկո Սինիսկալկո

**Դոմենիկո Սինիսկալկո** (, ), իտալացի տնտեսագետ և քաղաքական գործիչ, Բերլուսկոնիի երկրորդ և երրորդ կառավարություններում Իտալիայի տնտեսության և ֆինանսների նախարար (2004-2005)։

## Կենսագրություն
Դոմենիկո Սինիսկալկոն ծնվել է 1954 թվականի հուլիսի 15-ին Թուրինում կաթոլիկական ընտանիքում։ Քրեական իրավունքի պրոֆեսոր Մարկո Սինիսկալկոյի որդին է։ Ավարտել է Թուրինի համալսարանի իրավագիտության ֆակուլտետը, սակայն դիպլոմային աշխատանքը եղել է քաղաքական տնտեսման թեմայով և հաջորդ 24 տարիների ընթացքում Թուրինի համալսարանի ֆինանսական գիտությունների ամբիոնում մնացել պրոֆեսոր Ֆրանկո Ռևիլյոյի օգնականը։ 1978 թվականի հունիսին Ռևիլյոն Սինիսկալկոյին Ֆինանսների նախարարությունում աշխատելու համար Հռոմ էր հրավիրել, որտեղ նախարարի մերձավոր աշխատակիցների թվի մեջ էի մտնում նաև Ջուլիո Տրեմոնտին, Ալբերտո Մեոմարտինին և մի քանի այլ երիտասարդ մասնագետներ, որոնք կազմում էին «Ռևիլյոյի տղաների խումբը»։ 2001-2005 թվականներին եղել է Ֆինանսների նախարարության գանձապետարանի գլխավոր տնօրեն։

Սինիսկալկոն Ստոկհոլմում գիտությունների թագավորական ակադեմիայի, Chatham House-ի, Querini Stampaglia հիմնադրամի տնօրենների խորհրդի անդամ է։ 1989-2001 թվականներին եղել է ENI-Էնրիկո Մատեի հիմնադրամի տնօրենը, որից հետո գլխավորել է նրա գիտական կոմիտեն, եղել է ENI կորպորացիայի և այլ ընկերությունների տնօրենների խորհրդի, ինչպես նաև Ջուլիանո Ամատոյի կառավարությունում փորձագետների խորհրդի անդամ։ Բազմաթիվ գիտական հրապարակումների հեղինակ է, զբաղվել է «il Sole 24 Ore» թերթի հրատարակմամբ, աշխատել է «Equilibri», «Mercato», «Concorrenza», «Regole» ամսագրերի խմբագրություններում։

Բերլուսկոնիի երկրորդ և երրորդ կառավարություններում Իտալիայի տնտեսության և ֆինանսների նախարար (2004-2005)։

2006 թվականի ապրիլին նշանակվել է Morgan Stanley-ի կառավարիչ տնօրեն և փոխնախագահ, 2007 թվականին գլխավորել է Իտալիայում բանկի նախագծերը։

## Անձնական կյանք
Սինիսկալկոն ամուսնացած է, ունի երկու երեխա։

## Մրցանակներ
«Իտալիայի Հանրապետության համար ունեցած վաստակի համար» շքանշանի երկու աստիճանների ասպետ՝
* Մեծ սպա (2002 թվականի հունիսի 2)
* Մեծ խաչի ասպետ (2005 թվականի նոյեմբերի 7)

## Ծանոթագրություններ

## Արտաքին հղումներ
* 

Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Թուրինի համալսարանի շրջանավարտներ
Կատեգորիա:Իտալացի տնտեսագետներ
Կատեգորիա:Իտալիայի նախարարներ
Կատեգորիա:Իտալիայի քաղաքական գործիչներ
Լորենցո Ֆոնտանա

**Լորենցո Ֆոնտանա** (, ), իտալացի քաղաքական գործիչ, Հյուսիսային լիգա կուսակցության անդամ։ 2019 թվականի հուլիսի 10-ից մինչև 2019 թվականի սեպտեմբերի 5-ն Իտալիայի եվրոպական գործերի առանց պորտֆելի նախարար։

## Կենսագրություն
Հանդիսացել է Վերոնայի ցուցահանդեսային կենտրոնի աշխատակից, ավարտել է Պադովայի համալսարանը, որտեղ ուսումնասիրել է քաղաքագիտություն, և Հռոմի եվրոպական համալսարանը՝ «քրիստոնեական քաղաքակրթության պատմություն» մասնագիտությամբ։ Հյուսիսային լիգա կուսակցությունից ընտրվել է Վերոնա քաղաքի կոմունային խորհրդի կազմում։

2009 թվականին ընտրվել է Եվրախորհրդարան, մտել է Ազատության և ժողովրդավարության Եվրոպա խմբակցության կազմում, 2014 թվականին վերընտրվել և դարձել Ազգերի և զատությունների Եվրոպա խմբակցության անդամ։

2018 թվականի մարտի 4-ին Վենեցիայի մարզի երկրորդ շրջանում Հյուսիսային լիգա կուսակցության ներկայացրած ցուցակով ընտրվել է Իտալիայի Պատգամավորների պալատի անդամ, մարտի 29-ին ընտրվել է Պալատի փոխնախագահներից մեկը։

2018 թվականի հունիսի 1-ին Կոնտեի կառավարությունում զբաղեցրել է Իտալիայի ընտանիքի և հաշմանդամություն ունեցող անձանց առանց պորտֆելի նախարարի պաշտոնը։

2019 թվականի հուլիսի 10-ին նույն կառավարությունում նշանակվել է Իտալիայի եվրոպական գործերի առանց պորտֆելի նախարար։

2019 թվականի սեպտեմբերի 4-ին Ջուզեպպե Կոնտեն ձևավորել է իր երկրորդ կառավարությունը (եվրոպական հարցերով նոր նախարարը դարձել է Էնցո Ամենդոլան, Ֆոնտանան ոչ մի նշանակում չի ստացել), իսկ սեպտեմբերի 5-ին նոր կաբինետը երդում է տվել։

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Իտալիայի նախարարներ
Կատեգորիա:Իտալիայի քաղաքական գործիչներ
Կատեգորիա:Պադովայի համալսարանի շրջանավարտներ
Անտոնիո Ալդինի

**Անտոնիո Ալդինի** (, ), իտալացի քաղաքական գործիչ, Նապոլեոնյան ամենազորության ժամանակ իտալական նախարար, կոմս, Իտալիայի Հանրապետության պետական խորհրդի նախագահ։

## Կենսագրություն
Անտոնիո Ալդինին ծնվել է 1756 թվականի դեկտեմբերի 27-ին Բոլոնիայում, որտեղ հայտնի է եղել որպես իրավաբան և իրավունքի պրոֆեսոր։

Երբ 1797 թվականին Հռոմի պապը Տոլենտինյան խաղաղության տրակտատով ստիպված էր եղել զիջել Ցիզալպիական Հանրապետությունը և Բոլոնիան, Ալդինին իր համաքաղաքացիների կողմից ուղարկվել է Ֆրանսիայի մայրաքաղաք Փարիզ։

Այնտեղից վերադառնալուց հետո նա նշանակվել է ավագանու նախագահ և որոշ ժամանակ անց Ցիզալպիական Հանրապետության կառավարական հանձնաժողովի անդամ։

1801 թվականին Նապոլեոն Բոնապարտը Լիոնում նրան նշանակել է հրավիրված խորհրդի կազմում, որից հետո դարձրել Իտալիայի Հանրապետության պետական խորհրդի նախագահ։ Շուտով Անտոնիո Ալդինին վայր է դրել այդ կոչումը, բայց երբ կայսրության հռչակումից հետո Իտալիայի Հանրապետությունը վերածվել է Թագավորության, Նապոլեոն I-ի կողմից նշանակվել է նոր թագավորության նախարար և 1805 թվականին արժանացել կոմսի տիտղոսին։

Բուրբոնների վերականգնումից հետո հեռացել է Միլան, որտեղ կարողացել է ձեռք բերել ավստրիական կառավարության վստահությունը։

Անտոնիո Ալդինին մահացել է 1826 թվականի հոկտեմբերի 5-ին Պավիայում՝ 69 տարեկան հասակում։

## Ծանոթագրություններ

## Աղբյուրներ
* 
* https://disci.unibo.it/it#antonio

## Գրականություն
* Цанолини, «*Antonio A. e sui tempi*» (2 т., Флор., 1865—67).

Կատեգորիա:Իտալիայի քաղաքական գործիչներ
Կատեգորիա:19-րդ դարի քաղաքական գործիչներ
Կատեգորիա:Իտալացի իրավագետներ
Կատեգորիա:Իտալիայի նախարարներ
Կատեգորիա:Իտալացի փաստաբաններ
Ջուլիա Բոնջոռնո

**Ջուլիա Բոնջոռնո** (, ), իտալացի փաստաբան և քաղաքական գործիչ, 2018 թվականի հունիսի 1-ից մինչև 2019 թվականի սեպտեմբերի 5-ն Իտալիայի պետական ծառայության նախարար։

## Կենսագրություն
Ջուլիա Բոնջոռնոն ծնվել է 1966 թվականի մարտի 22-ին Պալերմոյում, Ջիրոլամո Բոնջորնոյի՝ քաղաքացիական դատավարական իրավունքի պրոֆեսորի դուստրն է։ Ավարտել է Պալերմոյի համալսարանի իրավաբանական ֆակուլտետը` պաշտպանելով դիպլոմային աշխատանքը սնանկ ակտիվների թեմայով, սակայն 1992 թվականին սկսել է մասնագիտանալ քրեական իրավունքի ոլորտում։ 1995 թվականին մտել է Ջուլիո Անդրեոտիի փաստաբանական բրիգադ, որը մեղադրվում էր մաֆիայի հետ կապեր ունենալու մեջ։ 2002 թվականին բացել է սեփական փաստաբանական գրասենյակը։

2006 թվականի ապրիլի 28-ից մինչև 2013 թվականի մարտի 14-ը եղել է խորհրդարանի 15-րդ և 16-րդ գումարումների պատգամավոր։ 2006-2008 թվականներին մտել է Ազգային դաշինքի խմբակցության, 2008-2010 թվականներին՝ Ազատության ժողովրդի խմբակցության, որից հետո՝ «Ապագան և ազատությունը երրորդ բևեռի համար» կազմում։

Որպես փաստաբան ներկայացրել է Իտալիայի և Գերմանիայի 67 քաղաքացիների շահերը, որոնք տուժել էին 2012 թվականին «Կոստա Կոնկորդիայի» կործանման ժամանակ։

2012 թվականի հոկտեմբերի 26-ին ընտրվել է «Յուվենտուս» ֆուտբոլային ակումբի տնօրենների խորհրդի կազմում։

2018 թվականի մարտի 4-ին ընտրությունների արդյունքում մտել է Սենատ՝ դառնալով Սիցիլիայի խորհրդարանի վերին պալատ ընտրված Հյուսիսային լիգա կուսակցության միակ ներկայացուցիչը։

2018 թվականի հունիսի 1-ից մինչև 2019 թվականի սեպտեմբերի 5-ը եղել է Իտալիայի պետական ծառայության նախարար։

2019 թվականի սեպտեմբերի 4-ին Ջուզեպպե Կոնտեն ձևավորել է իր երկրորդ կառավարությունը (պետական ծառայության նոր նախարար է դարձել Ֆաբիանա Դադոնեն, Բոնջորնոն ոչ մի նշանակում չի ստացել), և սեպտեմբերի 5-ին նոր կաբինետը երդում է տվել։

## Ծանոթագրություններ

## Արտաքին հղումներ
* 

Կատեգորիա:Իտալացի իրավաբաններ
Կատեգորիա:Իտալացի իրավագետներ
Կատեգորիա:Իտալիայի Հանրապետության սենատորներ
Կատեգորիա:Իտալիայի կին քաղաքական գործիչներ
Կատեգորիա:Իտալիայի նախարարներ
Տոկոնամե

**Տոկոնամե** (ճապ. 常滑市 *Տոկոնամե-սի*) քաղաք Ճապոնիայում, որը գտնվում է Այչի պրեֆեկտուրայի հարավարևելյան մասում՝ Տիտա թերակղզու վրա՝ Իսե ծոցի ափին։ Այն հիմնադրվել է 1954 թվականի ապրիլի 1-ին՝ Տիտա նահանգի Տոկոնամե, Օնիզակի, Նիշիուրա, Օնո և Միվա գյուղերը միավորելով։ Քաղաքը ճենապակու և հախճապակու արդյունաբերության կենտրոն է։

## Աշխարհագրություն
Տոկոնամե քաղաքը գտնվում է Տիտա թերակղզու արևմտյան ափին՝ Այչի պրեֆեկտուրայի հարավում, Իսե ծոցի ափին։

### Հարևան քաղաքապետարաններ
*Այչի պրեֆեկտուրա
**Տիտա
**Ագուի
**Միհամա
**Հանդա
**Տակետոյո

## Ժողովրդագրություն
Ճապպոնիայի մարդահամարի տվյալներով Տոկոնամեյի բնակչությունը համեմատաբար կայուն է վերջին 50 տարվա ընթացքում։

### Կլիմա
Քաղաքնի կլիման բնութագրվում է տաք և խոնավ ամառներով և համեմատաբար մեղմ ձմեռներով (Կյոպպենի կլիմաների դասակարգում Cfa): Տոկոնամեյում տարեկան միջին ջերմաստիճանը 15.5&nbsp;°C է։ Միջին տարեկան տեղումները 1674 մմ են, սեպտեմբերի հետ`որպես թաց ամիս։ Ջերմաստիճանն ամենաբարձրն է օգոստոսին՝ 27,4&nbsp;°C սահմաններում, իսկ հունվարին ամենացածրը՝ 4.6&nbsp;°C ջերմաստիճան։

## Կրթություն
Տոկոնամեն ունի ինը տարրական դպրոցներ, չորս հանրակրթական կրտսեր ավագ դպրոցներ, որոնք վարում է քաղաքի կառավարությունը, և մեկ հանրակրթական ավագ դպրոց, որը գործում է Այչի պրեֆեկտուրայի կրթության խորհրդի կողմից։

### Տարրական դպրոցներ
* Միվա տարրական դպրոց
* Օնո տարրական դպրոց
* Օնիզակիի հյուսիսային տարրական դպրոց
* Օնիզակիի հարավային տարրական դպրոց
* Տոկոնամեյի արևմտյան տարրական դպրոց
* Տոկոնամեյի արևելյան տարրական դպրոց
* Նիշուրայի հյուսիսային տարրական դպրոց
* Նիշուրայի հարավային տարրական դպրոց
* Կոսուգայա տարրական դպրոց

### Կրտսեր ավագ դպրոցներ
* Տոկոնամեյի կրտսեր ավագ դպրոց
* Օնիզակիի կրտսեր ավագ դպրոց
* Նանրիոյի կրտսեր ավագ դպրոց
* Սեիկայի կրտսեր ավագ դպրոց

### Ավագ դպրոց
* Տոկոնամեյի ավագ դպրոց

## Ծանոթագրություններ

## Հղումներ
* 
* Официальный сайт 

Կատեգորիա:Ճապոնիայի պրեֆեկտուրաներ
Կատեգորիա:Ճապոնիայի քաղաքներ
Կոնան (Այչի)

**Կոնան** (ճապ. 江南市 *Կոնան-սի*) քաղաք Ճապոնիայում, գտնվում է Այչի պրեֆեկտուրայի հյուսիսային մասում։ Քաղաքը հիմնադրվել է 1954 թվականի հունիսի 1-ին Կոտինո, Հոտի, Նիվա, Միյատա և Կուսաի, Հագուրի գյուղերի միավորման միջոցով։ Քաղաքը տեքստիլ և քիմիական արդյունաբերության կենտրոն է։

Քաղաքի տարածքը 30.17 կմ² է, բնակչությունը՝ 99.215 մարդ (2014 թվականի հունիսի 1), բնակչության խտությունը՝ 3,288.53 մարդ/կմ²։

## Ժողովրդագրություն
Ճաապոնիայի մարդահամարի տվյալների համաձայն, վերջին 70 տարիների ընթացքում Կոնանի բնակչությունը կայուն աճել է։

### Կլիմա
Քաղաքի կլիման բնութագրվում է տաք և խոնավ ամառներով և համեմատաբար մեղմ ձմեռներով (Կյոպպենի կլիմաների դասակարգում Cfa): Տարեկան միջին ջերմաստիճանը 15.7&nbsp;°C է։ Տարեկան միջին տեղումները 1845 մմ են, սեպտեմբերի հետ`որպես ամենաթաց ամիս։ Ջերմաստիճանն առավելագույնն է օգոստոսին՝ 28.0&nbsp;°C-ի սահմաններում, իսկ հունվարին ամենացածրը՝ 4,2&nbsp;°C ջերմաստիճանով։

## Կառավարություն
Կոնանն ունի քաղաքապետ-խորհրդի կառավարման ձև՝ ուղղակիորեն ընտրված քաղաքապետով և 22 հոգուց բաղկացած միաբնակ քաղաքային օրենսդիր մարմնով։ Քաղաքային օրենսդիր մարմնից մեկ անդամմասնակցում է Այչի պրեֆեկտուրայի ժողովին։

## Կրթություն
Կոնանն ունի տաս հիմնական տարրական դպրոց և հինգ հանրակրթական կրտսեր ավագ դպրոց, որը վարում է քաղաքի կառավարությունը, և երեք հանրակրթական ավագ դպրոցներ, որոնք գործում են Այչի պրեֆեկտուրայի կրթության խորհրդի կողմից։ Գոյություն ունի նաև մեկ մասնավոր կրտսեր ավագ դպրոց և մեկ մասնավոր ավագ դպրոց։

## Տեսարժան վայրեր
*Մանդալա վանք
* Օնգակի տաճար (երաժշտություն)
* Բուդդայի հոտեյ
* Աիգի կամուրջ

## Ծանոթագրություններ

## Արտաքին հղումներ
* 
* Официальный сайт

Կատեգորիա:Ճապոնիայի պրեֆեկտուրաներ
Կատեգորիա:Ճապոնիայի քաղաքներ
Կոմակի

**Կոմակի** (ճապ. 小牧市 *Կոմակի-սի*) քաղաք Ճապոնիայում, տեղակայված է Այչի պրեֆեկտուրայի հյուսիսային մասում։ Այն հիմնադրվել է 1955 թվականի հունվարի 1-ին Կոմակի և Հիգասիկասուգայի շրջանի Աձիոկա և Սինոոկա գյուղերի միաձուլման միջոցով։ Քաղաքի հարավում գտնվում է Նագոյա օդանավակայանի մի մասը։

Քաղաքի տարածքը 62.82 կմ² է բնակչությունը՝ 146 983 մարդ (2014 թվականի հունիսի 1), բնակչության խտությունը 2339,75 մարդ/կմ² է։

## Աշխարհագրություն
Կոմակին տեղակայված է Նիբիի դաշտավայրի մեջտեղում, Այչի պրեֆեկտուրայի արևմտյան կենտրոնում, Նագոյա քաղաքից հյուսիս։ Քաղաքում է գտնվում Կոմակի լեռնագագաթը, որի գագաթին էլ կառուցված է Կոմակի ամրոցը։

### Հարակից քաղաքապետարաններ
*Այչի պրեֆեկտուրա
**Կասուգաի
**Ինույամա
**Իվակուրա
**Կոնան
**Կիտանագոյա
**Տոյոյամա
**Օգուտի

## Ժողովրդագրություն
Ճապոնիայի մարդահամարի տվյալներով՝ վերջին 60 տարվա ընթացքում Կոմակիի բնակչությունն արագորեն աճել է։

### Կլիմա
Քաղաքի կլիման բնութագրվում է տաք և խոնավ ամառներով և համեմատաբար մեղմ ձմեռներով (Կյոպպենի կլիմաների դասակարգում Cfa): Կոմակիի տարեկան միջին ջերմաստիճանը 15,7&nbsp;°C է։ Տարեկան միջին տեղումները 1769 մմ են, սեպտեմբերի հետ՝ որպես ամենաթաց ամիս։ Ջերմաստիճանը միջինից բարձր է օգոստոսին՝ 28,1&nbsp;°C ջերմաստիճանում, իսկ հունվարին ամենացածրը՝ 4,2&nbsp;°C ջերմաստիճան։

## Քույր քաղաքներ
Քույր քաղաքների ցանկ՝
* Ուայանդոտ, ԱՄՆ։

## Ծանոթագրություններ

## Արտաքին հղումներ
* 
* Официальный сайт

Կատեգորիա:Ճապոնիայի պրեֆեկտուրաներ
Կատեգորիա:Ճապոնիայի քաղաքներ
Դա ընդհանրապես այդ մասին չէ

**Դա ընդհանրապես այդ մասին չէ** (), խորհրդային սատիրիկական միկրոմուլտֆիլմ` մեծահասակների համար։ Գրեթե ամբողջ մուլտիպլիկացիոն ֆիլմը նկարահանել է Ա. Ֆեդուլովը, որն անվանել է այն «Ֆիլմ կովի մասին» և համարել է իր իրական դեբյուտը։ Նվիրված է շրջապատող միջավայրի աղտոտման խնդրին։ Ֆիլմում օգտագործվում է Ժան Ֆիլիպ Ռամոյի երաժշտությունը։

## Սյուժե
Տիրուհին ուղարկում է իր կովին աղբակույտում արածելու։ Կովը այնտեղ սկսում է սնվել կերակրի մնացորդներով և աղբով, ջուր է խմում այն գետից, որի մեջ լցնում էին արտադրական թափուկներ, շնչում է այն օդը, որտեղ բաց էին թողել անօգտակար գործարանային գազեր։ Տիրուհին հակագազ հագնելով բերում է կովին տուն և սկսում կթել։ Կաթի փոխարեն նա կթում է բենզին, լցնում մեքենայի մեջ և գնում է իր գործերով։

## ֆիլմում աշխատել են

## Մրցանակներ
* 1985 թվական` «Ոսկե աղավնի» (բարձրագույն մրցանակ) և Կինոմամուլի միջազգային ֆեդերացիայի մրցանակ` վավերագրական և կարճամետրաժ ֆիլմերի միջազգային փառատոնում, Լայպցիգում։
* 1986 թվական` VII միջազգային կինոփառատոնի առաջին մրցանակ, Զագրեբ` 86 «А» կատեգորիայում։
* 1986 թվական` «Փոքրիկ Պոլկան» մրցանակ, III խորհրդային մուլտիպլիկացիոն ֆիլմերի փառատոն, Ռյազանում։

## Թողարկում տեսահոլովակով
2000 թվականին «Մաստեր Թեյփ» ընկերությունը և «Սոյուզ Վիդեոն» «Պետական հեռուստառադիոֆոնդի» օգնությամբ ներկայացրել է մուլտֆիլմի VHS ձևաչափով լիցենզիոն հավաքածու, որի մեջ ընդգրկված են եղել հետևյալ մուլտֆիլմերը. «Մումի-Տրոլ և գիսաստղը», «Չեմուչումիկ», «Երևակայողը», «Հերոն», «Ամպրոպը չի որոտում», «Շալտայ Բոլտալ», «Շատ կապույտ մորուքը»։

## Ծանոթագրություններ

## Արտաքին հղումներ
* 
* Творческое объединение «ЭКРАН»

Կատեգորիա:1984 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Կատեգորիա:Ռուսերեն մուլտֆիլմեր
Yammer

**Yammer**, ամերիկյան ընկերություն, որը համարվում նույն անունը կրող հաղորդակցման ծառայության հեղինակը։ Հիմնադրվել է 2008 թվականին, 2012 թվականին գնվել է Microsoft-ի կողմից։

Yammer-ը իրենի ներկայացնում է Enterprise 2.0 նախագծով աշխատող պլատֆորմ, որը նախատեսված է կազմակերպությունների մասշտաբով հաղորդագրությունների փոխանակման համար։ Yammer-ին հասանելիություն կարող են ստանալ միայն այն օգտատերերը, ովքեր ունեն հատուկ գրանցված էլեկտրոնային հասցե։

## Պատմություն
Yamme-ի սկզբնական տարբերակը մշակվել է Geni կայքում ներքին հաղորդակցությունը կազմակերպելու համար։

Yammer ընկերությունը իր աշխատանքը սկսել է 2008 թվականի սեպտեմբերի 8-ին TechCrunch50 կոնֆերանսի շրջանակում։ Ծառայության հիմքում ընկած էր Yammer-ի նախագիծը, որը ստարտափի մշակման ընթացքում մշակել էր ընկերության աշխատակից՝ Դեյվիդ Սակստ, ով մինչև 2002 թվականը PayPal-ում զբաղվել է կառավարման գործերով։ Բացի հաղորդակցման ֆունկցիաներից, Yammer-ը ծրագրավորողներին հնարավորություն է տալիս մշակել հավելումներ և վաճառել դրանք պլատֆորմի այլ օգտատերերին։

2010 թվականի սեպտեմբերի տվյալներով ծառայություննից օգտվում էր ավելի քան 3 միլլիոն օգտատեր և 80 000 ընկերություն ողջ աշխարհից, այդ թվում Fortune 500-ի 80 տոկոսը։ Այդ շրջանում էլ թողարկվեց Yammer 2․0-ն և նոր տարբերակը սկսեցին անվանել «Ֆեյսբուք բիզնեսի համար»։

2012 թվականի հուլիսին Yammer-ը ստացավ ավելի քան 142 մլն դոլլար ներդրում այնպիսի վենչուրային կազմակերպությունների ինչպիսիքն են՝ Charles River Ventures, Founders Fund, Emergence Capital Partners, Goldcrest Investments։ Ծառայությանը ընդհանուր բաժանորդագրումների թիվը հասնում է 8 միլլիոնի։

2012 թվականի հուլիսի 25-ին Microsoft  ձեռք բերեց Yammer-ը 1,2 մլրդ դոլլարով։

## Ծանոթագրություններ

## Արտաքին հղումներ
* Yammer-ի պաշտոնական կայք
* Enterprise Social Network Yammer 

Կատեգորիա:Մայքրոսոֆթ Օֆիս
Կատեգորիա:2008 ծրագրային ապահովումներ
Կատեգորիա:2008 հայտնություններ
Կատեգորիա:Մայքրոսոֆթ
Կատեգորիա:Սոցիալական ցանցեր
Կատեգորիա:Վեբ 2.0
Կատեգորիա:Բլոգ
Ինաձավա

**Ինաձավա** (ճապ. 稲沢市 *Ինաձավա-սի*) քաղաք Ճապոնիայում, որը գտնվում է Այչի պրեֆեկտուրայի հյուսիսարևմտյան մասում։ Այն հիմնադրվել է 1958 թվականի նոյեմբերի 1-ին՝ քաղաքի կարգավիճակ տալով Ինաձավա գյուղին։ 2005 թվականի ապրիլի 1-ին քաղաքը կուլ տվեց Հեյվա և Սոբուե գյուղերը։ 90-ականներին գուղատնտեսության ոլորտի նվազող դերի շնորհիվ արագացավ քաղաքաշինությունը։ Քաղաքը Նագոյայի գյուղատնտեսական արվարձան է, որը զբաղվում է պարտեզի բույսերի և տնկիների մշակությամբ։

Քաղաքի տարածքը 79,30 կմ² է, բնակչությունը՝ 136,797 մարդ (2014 թվականի հունիսի 1), բնակչության խտությունը՝ 1,725,06 մարդ/կմ²։

## Ժողովրդագրություն
Ճապոնիայի մարդահամարի տվյալներով՝ վերջին 30 տարվա ընթացքում Ինազավայի բնակչությունը համեմատաբար կայուն է եղել։

### Կլիմա
Քաղաքի կլիման բնութագրվում է տաք և խոնավ ամառներով և համեմատաբար մեղմ ձմեռներով (Կյոպպենի կլիմաների դասակարգում Cfa): Ինաձավայի տարեկան միջին ջերմաստիճանը 15.6&nbsp;°C է։ Սեպտեմբերը՝ որպես թաց ամսվա միջին տարեկան տեղումները 1758 մմ է։ Ջերմաստիճանը միջինից բարձր է օգոստոսին՝ 27,9&nbsp;°C ջերմաստիճանով, իսկ հունվարին ամենացածրը՝ 4,4&nbsp;°C ջերմաստիճան։

## Կառավարում
Ինաձավան ունի քաղաքապետ-կառավարման ձև՝ ուղղակիորեն ընտրված քաղաքապետով և 26 անդամից բաղկացած քաղաքային օրենսդիր մարմնից։ Քաղաքից երկու անդամ է մասնակցում Այչի պրեֆեկտուրայի ժողովին։

## Կրթություն
[thumb|200px|[Nagoya Bunri University]]
;Համալսարան
*Նագոյա Բունրի համալսարան
;Քոլեջ
*Այչի Բունկյո կանանց քոլեջ

Ինաձավան ունի 23 հանրակրթական տարրական դպրոց և ինը հանրակրթական կրտսեր ավագ դպրոց, որը վարում է քաղաքի կառավարությունը, և երեք հանրակրթական ավագ դպրոցներ, որոնք գործում են Այչի պրեֆեկտուրայի կրթության խորհրդի կողմից։ Գոյություն ունի նաև մեկ մասնավոր ավագ դպրոց։ Քաղաքում գործում է նաև մեկ հատուկ կրթության դպրոց հաշմանդամների համար։

## Տես նաև
*Ճապոնիայի քաղաքների ցանկ

## Ծանոթագրություններ

## Արտաքին հղումներ
* 
* Официальный сайт

Կատեգորիա:Ճապոնիայի պրեֆեկտուրաներ
Կատեգորիա:Ճապոնիայի քաղաքներ
Առեղծվածային գետ (վեպ)

**Առեղծվածային գետ** (), ամերիկացի գրող Դենիս Լիխեյնի դետկտիվ վեպը, որը հրապարակվել է  2001 թվականին։ 2003 թվականին վեպի հիման վրա նկարահանվել է համանուն ֆիլմը։

## Նկարագրություն
Սյուժեն պտտվում է Բոսթոնի խուլ թաղամասում հարևանությամբ ապրող երեք պատանի ընկերների՝ Դեյվ Բոյլի, Շոն Դևինի և Ջիմմի Մարկուսի շուրջ։ Մի անգամ Դեյվին առևանգում են հենց փողոցից Շոնի և Ջիմմիի աչքի առաջ։ Մի քանի օր անց Դեյվը, որը գերության մեջ ենթարկվել էր սեռական բռնության, կարողանում է փախչել և վերադառնալ տուն, բայց արդեն բոլորովին փոխված, էմոցիոնալ առումով կոտրված մարդ է։

Իրադարձությունները տեղափոխվում են 25 տարի հետո։ Շոնը դարձել է ոստիկան, Ջիմմին՝ խանութի տեր և ստվերային հանցագործ, իսկ Դեյվն այդպես էլ մնացել է իր մեջ պարփակված։ Ջիմմիի դուստրն անհետանում է, նրան գտնում են այգում դաժանորեն սպանված։ Նույն գիշերը Դեյվը վերադառնում է իր կնոջ մոտ՝ հագուստի վրա արյան հետքերով։ Շոնին հանձնարարվում է հետաքննել այդ սպանությունը։ Ողբերգությությունը վերամիավորում է երեք ընկերներին։

## Մրցանակներ
* 2002 թվականին գիրքն արժանացել է Dilys մրցանակի Գաղտնի կինոառևտրականների անկախ ասոցիացիայի (IMBA) կողմից։
* Գիրքն արժանացել է Barry-2002 մրցանակի «Լավագույն վեպ» կատեգորիայում։

## Էկրանավորում
2003 թվականին Քլինթ Իսթվուդն էկրանավորել է վեպը՝ նկարահանելով համանուն ֆիլմը։ Վեպի հիման վրա սցենարը գրել է Բրայան Հելգելենդը։ Գլխավոր դերերում նկարահանվել են Շոն Փենը Ջիմմի Մարկումի դերում (ֆիլմում գործող անձի ազանունը փոխված է․ Մարկուսը դարձվել է Մարկում), Թիմ Ռոբինսը Դեյվի դերում, Քևին Բեյքոնը՝ Շոն Դևինի դերում։ Ֆիլմը քննադատների կողմից ստացել է դրական արձագանք, իսկ Շոն Փենը և Թիմ Ռուբինսն արժանացել են «Օսկար» մրցանակների (Փենը՝ գլխավոր, իսկ Ռոբինսը՝ երկրորդ պլանի դերի համար)։

## Ծանոթագրություններ

Կատեգորիա:2001 թվականի ամերիկյան վեպեր
Կատեգորիա:2001 վեպեր
Կատեգորիա:Անգլերեն վեպեր
Կատեգորիա:Էկրանավորված ամերիկյան վեպեր
Ալեքսանդր Ֆեդուլով

**Ալեքսանդր Ֆեդուլով** (), (), խորհրդային և ռուս ռեժիսոր-մուլտիպլիկատոր, նկարիչ-մուլտիպլիկատոր, նկարիչ։

## Գործունեություն
Աշխատել է «Էկրան» և «Սոյուզմուլտֆիլմ» ստուդիաներում։ Եղե է Ալեքսանդր Տատարսկու «Իջնում էր նախորդ տարվա ձյունը» և «Լուսնի հակառակ կողմը» մուլտֆիլմերի առաջատար նկարիչ-մուլտիպլիկատորը։ «Կուբիկ» մուլտիպլիկացիոն հեռուստապարբերականի ստեղծողներից մեկն է եղել։

1993 թվականին Վադիմ Կուրչևսկու և Ստանիսլավ Սոկոլովի հետ վերստեղծում են մուլտիպլիկացիոն ֆիլմերի ռեժիսորների արհեստանոցը, որը հիմնադրել էր Իվան Իվանով-Վանոն 1952 թվականին։

## Ֆիլմագրություն
**Ռեժիսոր**
* 1980 թվական` «Մետամորֆոզա»
* 1984նթվական` «Դա ընդհանրապես այդ մասին չէ»
* 1985 թվական «Նապաստակին չեն տեսել» 
* 1986 թվական` «Վերջ»
* 1986 թվական` «Կամաց, անցնում է գործողությունը»
* 1987 թվական «Անհանգիստ գիշեր»
* 1987 թվական «Ի չար նապաստակի»
* 1987 թվական` «Գաղտնաբառը չիմանալով...»
* 1987 թվական` «Թույլ տալ անցնել»
* 1987 թվական` «Սառը, տաքը»
* 1988 թվական` «Բնության հետ մենակ»
* 1988 թվական «Մշակույթի այգի»
* 1989 թվական` «Համբույր»
* 1989 թվական «Լռության մեջ»
* 1990 թվական` «Տակառը»
* 1992 թվական` «Պոտեց»
* 1994 թվական` «Զոկին և Բադան»

## Մրցանակներ
* 1986 թվական` «Փոքրիկ Պոլկան» մրցանակ, խորհրդային մուլտիպլիկացիոն ֆիլմերի III փառատոն, Ռյազան։
* «Դա ընդհանրապես այդ մասին չէ» մուլտֆիլմ.
** 1985 թվական` «Ոսկե աղավնի» (բարձրագույն մրցանակ) և Միջազգային կինոմրցանակի ֆեդերացիա XXVIII վավերագրական և կարճամետրաժ ֆիլմեր միջազգային փառատոն Լայպցիգում։
** 1986 թվական` VII միջազգային կինոփառատոնի առաջին մրցանակ, Զագրեբ` 86 «А» կատեգորիայում։
* Մուլտֆիլմ «Վերջ»` Ոսկե մեդալ XII Միջազգային կինոփառատոն Վառնայում, 1987 թվական։
* 1986 թվականի սեպտեմբերի 28, Մոսկվա քաղաքի երիտասարդ կինոմատոգրաֆիստների 5-րդ փառատոն, մրցանակ` Ալեքսանդր Ֆեդուլովի լավագույն ռեժիսորական աշխատանքների համար, «Խորանարդ» մուլտֆիլմում «Նապաստակին չե՞ն տեսել» սյուժեի համար։

## Ցուցահանդեսներ
Ռեժիսոր և մուլտիպլիկատոր Ալեքսանդր Ֆեդուլովի անձնական ցուցահանդես։ Ցուցահանդեսի բացումը և վարպետի հիշատակի երեկոն տեղի է ունեցել 2009 թվականի սեպտեմբերի 25-ին։

## Ծանոթագրություններ

## Գրականություն
*

## Արտաքին հղումներ
* Ալեքսանդր Ֆեդուլովը animator.ru կայքում
* Նշումներ նկարիչների մասին` Ալեքսանդր Ֆեդուլով

Կատեգորիա:Ռուս ռեժիսորներ
Կատեգորիա:Ռուս մուլտիպլիկատորներ
Կատեգորիա:Ռուս նկարիչներ
Վայրենացած երեխաներ

[thumb|300px|[Մաուգլի՝ հորինված վայրենացած երեխա Ռեդյարդ Քիփլինգի «Ջունգլիների գրքից»]]
**Վայրենացած երեխաներ** (այլ անվանում՝ **վայրի երեխաներ**), երեխաներ, որոնք մեծացել են սոցիալական ծայրահեղ մեկուսացման պայմաններում՝ մանուկ հասակից մարդկանց հետ կապից դուրս և գրեթե հոգատարություն և սեր չեն զգացել այլ մարդուց, չունեն սոցիալական վարքի և հաղորդակցության փորձ։ Երեխաներին, որոնց լքել են ծնողները, դաստիարակում են կենդանիները կամ նրանք ապրում են մեկուսացման մեջ։

Գրականության մեջ հանդիպում են նման դեպքերի նկարագրություններ, չնայած շատերը կարող էին չհրապարակվել։ Նրանք մեծ հետաքրքրություն են ներկայացնում հետազոտողների և սոցիոլոգների համար։ Կենդանիների դաստիարակած երեխաները ցուցաբերում են (մարդու ֆիզիկական հնարավորությունների սահմաններում) վարքագիծ, որը բնորոշ է իրենց խնամատար ծնողներին, օրինակ՝ վախ մարդու հանդեպ։

## Վերականգնման կանխատեսում
Եթե մինչև հասարակությունից մեկուսացումը երեխաների մոտ եղել են սոցիալական վարքագծի որոշ հմտություններ, դրանց վերականգնումը տեղի է ունենում շատ ավելի հեշտ։ Կյանքի առաջին 3,5-6 տարին կենդանիների հասարակության մեջ ապրածները գործնականում չեն կարողանում յուրացնել մարդկային լեզուն, քայլել ուղիղ, իմաստալից շփվել ուրիշների հետ՝ չնայած մարդկային հասարակության մեջ անցկացրած հետագա տարիներին, որտեղ նրանք ստացել են բավական խնամք։ Դա ևս մեկ անգամ ցույց է տալիս, թե երեխայի զարգացման համար որքան կարևոր են նրա կյանքի առաջին տարիները։

## Հորինված և լեգենդար
Առասպելները, լեգենդները և այլ գրական ստեղծագործությունները ևս նկարագրում են երեխաների, որոնց դաստիարակել են վայրի կենդանիները, օրինակ՝ գայլերը կամ արջերը։ Հայտնի օրինակներից են Ռեդյարդ Քիփլինգի Մաուգլին,  Էդգար Ռայս Բերոուզի Տարզանը, Հռոմուլոս և Հռեմոսը, Բինգո Բոնգոն  Ադրիանո Չելենտանոյի նույնանուն ֆիլմից։ Լեգենդար և գրական «ջունգլիների երեխաները» հաճախ պատկերվում են որպես նորմալ մարդկային խելքով և ֆիզիկական ունակություններով օժտված մարդիկ, մշակույթի բնածին  զգացմամբ, բայց առավել զարգացած գոյատևման բնազդով։

## Տես նաև
*Հռոմուլոս և Հռեմոս
*Դինա Սանիչար

## Ծանոթագրություններ

## Գրականություն
* Эволюционная психология. Секреты поведения Homo sapiens Джек Палмер, Линда Палмер (http://ethology.ru/library/?id=50%29, https://web.archive.org/web/20160304110306/http://forum.myword.ru/index.php?%2Ffiles%2Ffile%2F2809-avoljucionnaja-psihologija-sekreti-povedenija-homo-sapiens%2F)
* 
* 
* Дети-маугли: чужой среди своих 
* Как в «Книге джунглей»: от настоящих маугли до пиара

Կատեգորիա:Երեխաներ
Կատեգորիա:Հոգեբանություն
Կատեգորիա:Մանկավարժություն
Կատեգորիա:Վայրենացած երեխաներ
Բրայան Կրժանիչ

**Բրայան Կրժանիչ** (, ), ամերիկացի մենեջեր, Intel կորպորացիայի նախկին գլխավոր տնօրեն (2013-2018 թվականներին), Կիսահաղորդչային արդյունաբերության ասոցիացիայի տնօրենների խորհրդի անդամ։

## Կենսագրություն
1982 թվականին ավարտել է Սան Խոսեի Կալիֆորնիայի համալսարանը քիմիայի բնագավառում բակալավրի աստիճանով։

Համալսարանն ավարտելուց հետո սկսել է ինժեներ-տեխնոլոգ աշխատել Նյու Մեքսիկոյում Intel ընկերության ձեռնարկությունում։ Որոշ ժամանակ անց զբաղեցրել է արտադրամասի կառավարչի պաշտոնը։ Այնուհետև Intel-ի արտադրական ստորաբաժանումներում առաջ է անցել։

2012 թվականի հունվարին նշանակվել է Intel ընկերության գործադիր տնօրեն։

2013 թվականի մայիսի 16-ին Intel-ի բաժնետերերի ժողովում ստանձնել է Intel-ի գլխավոր տնօրենի պաշտոնը։

2018 թվականի հունիսի 21-ին պաշտոնաթող Է եղել Intel ընկերության կանոնների խախտման պատճառով, որոնք վերաբերում էին աշխատակիցների միջև սերտ հարաբերություններին։ Նա նաև զրկվել է տնօրենների խորհրդի պաշտոնից։ Intel-ում նրա ղեկավարության ժամանակ խնդիրներ են առաջացել առաջադեմ տեխնոլոգիական նորմերի յուրացման, AMD ընկերության աշխատասեղանի և սերվերային պրոցեսորների շուկա հաջող վերադարձի, Intel-ի ղեկավարի կողմից 24 մլն դոլար արժողությամբ իր բաժնետոմսերի վաճառքի հետ կապված սկանդալի, Spectre-ի և Meltdown-ի զանգվածային ապարատային խոցելիության մասին տեղեկությունների ավելի շուտ հրապարակման մասին։

## Ծանոթագրություններ

## Արտաքին հղումներ
* Intel: биографии руководителей, Брайан Кржанич. 
* Кто такой Брайан Кржанич, новый директор Intel?
* Брайан Кржанич — CEO Intel.

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի գործարարներ
Կատեգորիա:Ամերիկացի գործարարներ
Կատեգորիա:Ամերիկացի ձեռնարկատերեր
Կատեգորիա:Ամերիկացի ճարտարագետներ
Կատեգորիա:Ամերիկացի քիմիկոսներ
Կատեգորիա:Բիզնեսի կառավարիչներ
Մերի Ջարեդ

**Մերի Ջարեդ** (), քսաներորդ դարակեսի անգլիացի օպերային երգչուհի, որը երբեմն համարվել է մեցցո-սոպրանո, երբեմն՝ կոնտրալտո։

## Կենսագրություն
Ծնվել է Յորքշիրի Բրոթթոն գյուղում ու սովորել երաժշտության թագավորական քոլեջում։
 
### Օպերա
Կարիերան սկսել է 1929 թվականին Կովենտ գարդեն արքունական թատրոնում երկրորդական դերերգեր կատարելով։ Լաուրից Մելխիորի երաշխավորությամբ հրավիրվել է Համբուրգի օպերային թատրոն և հաջորդ երեք տարիներին մնացել այնտեղ որպես հյուր-կատարող։ Դերեգերի ցանկում էին՝ բուժքույրը Ռիխարդ Շտրաուսի «Անստվեր կինը» օպերայից և մի քանի այլ դերեր Հանս Պֆիցների և Ալբան Բերգի ստեղծագործություններից։ 1933 թվականին Անգլիական ազգային օպերայում հանդես է եկել Քրիստոֆ Վիլիբալդ Գլյուկի «Օրփեոս և Էվրիդիկե» օպերայից Օրփեոսի դերերգով։

Կովենտ գարդենում երգել է 1933 թվականից մինչև 1939 թվականը, երբ պատերազմի սկսվելով պայմանավորված օպերան փակվել է։ Կատարել է Էրդայի դերը Վագների «Հռենոսի ոսկին» օպերայից, ինչպես նաև «Զիգֆրիդ» ու «Վալկիրիա» օպերայից Ֆրիկայի դերերգը։ 1934 թվականին Ալբան Բերգի «Վոցցեկ» օպերայի՝  BBC-ի առաջին հեռարձակման ժամանակ հանդես է եկել Մարգրետի դերերգով։ Երկրորդ համաշխարհային պատերազմի ընթացքում և դրանից անմիջապես հետո հանդես է եկել մենահամերգներով և համերգներով, 1953 թվականին վերադարձել օպերա՝ Իգոր Ստրավինսկու «The Rake's Progress» օպերայի բրիտանական պրեմիերայում կատարելով հասարակաց տան տիրուհու դերը։

### Համերգներ ու հետագա տարիներ
Համերգներում հռչակ է ձեռք բերել որպես կոնտրալտո մեներգիչ Գեորգ Ֆրիդրիխ Հենդելի «Մեսսիա», Բախի «Սուրբ Մատթեոսի կիրքը», Մենդելսոնի «Էլիջա» օրատորիաներում ու Բեթհովենի «9-րդ սիմֆոնիայում»։ Հայտնի էր նաև Անգելի նրա կատարումը Էդուարդ Էլգարի «Գերոնիտուսի երազը» օպերայից։ «*The Times* »-ի մեկնաբանության համաձայն՝ «Բոլոր այս դերերում նրա նվիրումը, անկեղծությունն ու անհատականության ջերմությունը բացահայտորեն ակնհայտ են»։ 1938 թվականի հոկտեմբերի 5-ին ընդգրկվել է Ռալֆ Վոան Ուիլյամսի «Սերենադ երաժշտությանը» ստեղծագործության 16 սկզբնական կատարողների շարքում։

Հանգստի անցնելուց հետո՝ 1965-1973 թվականների ընթացքում եղել է Երաժշտության թագավորական ակադեմիայի պրոֆեսոր։ Էվա Թըրների ու Ռոյ Հենդերսոնի հետ  մասնակցել է 1989 թվականին երաժշտագետ Ջոն Ստինի հեղինակած ու BBC ռադիոյով հեռարձակված «Սերենադ երաժշտությանը» ստեղծագործության 50 ամյակին նվիրված հաղորդմանը։

Վախճանվել է 94 տարեկանում։

## Ձայնագրություններ
Ջարեդի ձայնագրությունների թվում են՝
*Բեդրժիխ Սմետանայի «Վաճառված հարսնացուն» օպերան
*Ռիխարդ Վագների «Թռչող հոլանդացի» օպերան սոպրանո Կիրսթեն Ֆլագսթադի մասնակցությամբ
*Լյուդվիգ վան Բեթհովենի «9-րդ սիմֆոնիան» Իսոբել Բեյլիի մասնակցությամբ
*Լյուդվիգ վան Բեթհովենի «Միսսա Սոլեմնիսը» Ռե մաժորում 123, 
* Մերի Ջարեդ, կոնտրալտո

## Ծանոթագրություններ

Կատեգորիա:1899 ծնունդներ
Կատեգորիա:1993 մահեր
Կատեգորիա:20-րդ դարի օպերային երգչուհիներ
Կատեգորիա:Անգլիացի մեցցո-սոպրանոներ
Կատեգորիա:Անգլիացի օպերային երգչուհիներ
Կատեգորիա:Անգլիացի մանկավարժներ
Ջոան Վան Արկ

**Ջոան Վան Արկ** (, ), ամերիկացի դերասանուհի և հեռուստահաղորդավարուհի, որն առավել հայտնի է «Դալլաս» և նրա սփին-օֆֆ «Խաղաղ նավահանգիստ» հեռուստասերիալներում խաղացած Վելին Յուինգ դերով։

## Վաղ կյանք
180px|left|thumb|Джоан Ван Арк в 1968 году
Ջոան Վան Արկը ծնվել է Նյու Յորքում։ Երբ տասնհինգ տարեկան էր, աշխատել է որպես դպրոցական լրագրող և դերասանուհի Ջուլի Հարիսից հարցազրույց է վերցրել, վերջինս Արկին խորհուրդ է տվել գնալ Եյլի դրամայի դպրոց, որտեղ էլ նա շատ չանցած ընդունվել է։ Տարիներ անց էկրանին Հարիսը խաղացել է Արկի հերոսուհու մոր դերը։

## Կարիերա
Ջոան Վան Արկը թատրոնում իր կարիերան սկսել է «Ժլատը», «Շրջիկ գործակատարի մահը» և «Ոտաբոբիկ զբոսայգում» պիեսներում խաղալով։ Ստացել է «Թոնի» մրցանակի անվանակարգ՝ 1971 թվականին «Կանանց դպրոց» պիեսում խաղացած դերի համար։ Հետո պայմանագիր է ստորագրել *[[Universal Studios]]*-ի հետ և հայտնվել է մի քանի ֆիլմերում ու հեռուստատեսային կատակերգություններում։

Ջոան Վան Արկը առավել հայտնի է «Դալլաս» հեռուստասերիալում և նրա «Խաղաղ նավահանգիստ» սփին-օֆֆում խաղացած Վելին Յուինգ դերով։ 1978 թվականին առաջին անգամ հայտնվել է «Դալլաս»-ում, իսկ 1979 թվականին նրա «Խաղաղ նավահանգիստ» սփին-օֆֆում ստացել է կենտրոնական դերերից մեկը, որտեղ նկարահանվել է մինչև շոուի ավարտը՝ 1993 թվականը։ Բացի այդ, նա եղել է սերիալի մի քանի էպիզոդների ռեժիսորը և 1997 թվականին նկարահանվել է հեռուստաֆիլմ-շարունակությունում։ Հետագա տարիներին հիմնականում ակտիվ է եղել օֆֆբրոդվեյական թատերաբեմում։ 2004-2005 թվականներին հայտնվել է «Երիտասարդ և հանդուգն» սերիալում, իսկ 2008 թվականին Դոննա Միլզի հետ վերամիավորվել է «Մարմնի մասեր» սերիալում։

Երկու տասնամյակ անց Ջոան Վան Արկը կրկնել է իր՝ Վելին Յուինգ դերը «Դալլաս» հեռուստասերիալի երկրորդ եթերաշրջանում՝ բնօրինակ շոուի նույնանուն շարունակությունում։

## Անձնական կյանք
1966 թվականից Ջոան Վան Արկը ամուսնացած է հեռուստատեսային թղթակից Ջոն Մարշալի հետ, նրանք ունեն աղջիկ՝ Վանեսա Մարշալը, հնչյունավորման դերասանուհի, որը ծնվել է 1969 թվականի հոկտեմբերի 19-ին։ Վերջին տարիներին Ջոան Վան Արկը մամուլի ուշադրությունն է գրավում հիմնականում անհաջող պլաստիկ վիրահատությունների պատճառով։

## Ֆիլմագրություն
* 1970՝ Մեր կյանքի օրերը/*Days of Our Lives*
* 1972՝ Գորտեր/*Frogs*
* 1977՝ Վերջին դինոզավրը/*The Last Dinosaur*
* 1978—1991՝ Դալլաս/*Dallas* (8 էպիզոդ)
* 1979—1993՝ Խաղաղ նավահանգիստ/Knots Landing (327 էպիզոդ)
* 1995՝ Երբ խավարի մարդը զանգահարում է/*When the Dark Man Calls*
* 1998՝ Հավատարիմ ընդդիմություն/*Loyal Opposition*
* 2000՝ Պատանդներ/*Held for Ransom*
* 2003՝ Ցանցային խաղ/*Net Games*
* 2004-2005՝ Երիտասարդ և հանդուգն/*The Young and the Restless* (54 էպիզոդ)
* 2005՝ Ալմաստե զրո/*Diamond Zero*
* 2008՝ Ալիքներ
* 2008-2010՝ Մարմնի մասեր/*Nip/Tuck* (2 էպիզոդ)
* 2012՝ Watercolor Postcards/*Watercolor Postcards*
* 2013՝ Դալլաս/ *Dallas*

## Ծանոթագրություններ

Կատեգորիա:1943 ծնունդներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի կանայք
Կատեգորիա:21-րդ դարի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Եյլի համալսարանի շրջանավարտներ
Կատեգորիա:Հունիսի 16 ծնունդներ
Կատեգորիա:Նյու Յորք քաղաքում ծնվածներ
Կատեգորիա:Թատրոնի ամերիկացի դերասանուհիներ
Դևիդ Նիվեն

**Ջեյմս Դևիդ Գրեմ Նիվեն** (, ), բրիտանացի կինոդերասան, ծագումով շոտլանդացի։ Կես դար շարունակ աշխատել է Հոլիվուդում՝ մասնագիտանալով թիթեռ-փողկապով  և մերակում վարդով բրիտանացի ջենթլմենների դերերում։

## Կենսագրություն
Նիվենը ծնվել է Առաջին համաշխարհային պատերազմի ապագա հերոսի ընտանիքում։ 1930-ական թվականների սկզբին պրոդյուսեր Սեմյուել Գոլդվինի հրավերով ժամանել Է Հոլիվուդ, որտեղ սկզբնապես բնակություն է հաստատել իր ընկեր Էրոլ Ֆլինի մոտ։ Նա էպիզոդիկ դերերում հայտնվել է այնպիսի դասական ժապավեններում, ինչպիսիք են «Ապստամբություն Բաունտիի վրա»-ն (1935) «Թեթև հեծելազորի հարձակումը» (1936)։
Այդպես էլ չսպասելով գլխավոր դերերին՝ Նիվենը Երկրորդ համաշխարհային պատերազմի ժամանակ վերադառնում է բրիտանական բանակ և մտնում կազմավորվող  ուժերի կազմի մեջ (որտեղ նրա հանձնակատարն էր Փիթեր Ուստինովը)։ Ակնակերրի ուսումնական կենտրոնում անցնում է կոմանդոսի պատրաստման ամբողջական կուրս՝ իր ընկեր Ռոբերտ Լեյկոկի ղեկավարությամբ։ Պատերազմը ավարտել է կապի սպայի կոչումով, պատերազմի ընթացքում հասցրել է նկարահանվել երկու ֆիլմերում։ Պատերազմից վերադառնալուց հետո ամուսնացել է և սկսել է ստանալ առաջատար դերերի առաջարկները՝ Եպիսկոպոսի կինը (1947) և «Երկնագույն լուսինը » (1953) կինոնկարներում։ 1956 թվականին խաղացել է Ժյուլ Վեռնի «Աշխարհի շուրջ ութսուն օրում» վեպի էկրանավորման մեջ՝ կերտելով Ֆիլեաս Ֆոգգի դերը, իսկ 1959 թվականին «Օսկար» Է ստացել «Առանձին սեղանների շուրջ» ֆիլմում գլխավոր դերի համար, թեև նրա հերոսի՝ էկրանին երևալու ընդհանուր ժամանակը 16 րոպեից պակաս է եղել։
Նիվենը շարունակում էր նկարահանվել 1960-ական և 1970-ական թվականներին՝ «Վարդագույն հովազը» հայտնի կատակերգությունում (1963) խաղալով հմայիչ անտագոնիստ Սըր Չարլզ Լիթոնի դերը, ինչպես նաև Ջեյմս Բոնդի դերը ոչ լիցենզավորված «Ռոյալ կազինո» (1967) ֆիլմում։ Նրա մի քանի ինքնակենսագրական գրքերը դարձել են բեսթսելեր (օրինակ՝ The Moon’s a Balloon): Մահացել է 73 տարեկանում՝ հազվադեպ հանդիպող հիվանդությունից՝ կողմնային ամիոտրոֆիկ սկլերոզից։

## Ֆիլմագրություն


## Մրցանակներ և անվանակարգեր
* «Օսկար»
** 1959 թ.Օսկար լավագույն դերասանի համար — «Առանձին սեղանների շուրջ»
* «Ոսկե գլոբուս»
** 1959թ. Լավագույն դերասան (դրամա) — «Առանձին սեղանների շուրջ»
** 1954թ.Լավագույն դերասան (մյուզիքլ կամ կոմեդիա) — «Երկնագույն լուսին»

## Պատկերասրահ

Պատկեր:David Niven in Enchantment (1948).jpg|
Պատկեր:Enchantment (1948) trailer 1.jpg|
Պատկեր:Enchantment (1948) trailer 3.jpg
Պատկեր:David Niven in The Toast of New Orleans trailer.jpg
Պատկեր:David Niven 1958.jpg
Պատկեր:David Niven at CPH.jpg
Պատկեր:David Niven with his wife Hjördis Genberg, 1960.jpg


## Ծանոթագրություններ

## Արտաքին հղումներ

Կատեգորիա:20-րդ դարի անգլիացի վիպասաններ
Կատեգորիա:20-րդ դարի անգլիացի տղամարդ դերասաններ
Կատեգորիա:20-րդ դարի դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանական կոմանդոս
Կատեգորիա:Բրիտանացի կինոպրոդյուսերներ
Կատեգորիա:Բրիտանացի հեռուստատեսային դերասաններ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Լավագույն դերասան Օսկարի մրցանակակիրներ
Կատեգորիա:Հոլիվուդյան փառքի ծառուղի
Փոքր պինգվին

**Փոքր պինգվին**, կամ **կապույտ պինգվին** (), պինգվինների ընտանիքին պատկանող թռչնի տեսակ, որը **փոքր պինգվինների** (*Eudyptula*) ցեղի միակ ներկայացուցիչն է։ Ներկայումս ապրող պինգվիններից ամենափոքր տեսակն է։ Տարբեր ենթատեսակներում չափսերը փոփոխվում են, միջին հասակը 33 սմ է, իսկ երկարությունը՝ 43 սմ։

## Նկարագրություն
Փոքր պինգվինի մարմնի երկարությունը տատանվում է 30-40 սմ-ի սահմաններում, իսկ միջին զանգվածը 1,5 կիլոգրամ է։ Փոքր պինգվինների գլուխը, մեջքի վերևի հատվածը և թևերը կապույտ են։  Հետնամասը մուգ է, գրեթե սև, իսկ կուրծքը և թաթերի վերևի մասը՝ բաց մոխրագույն կամ սպիտակ, կտուցը մուգ մոխրագույն՝ 3-4 սմ միջին երկարությամբ։ Աչքի ծիածանաթաղանթը արծաթա-մոխրագույն կամ կապտավուն մոխրագույն է, կամ բաց շագանակագույն։ Թաթերի վերին մասը բաց վարդագույն է՝ սև ներբաններով, լողաթաղանթներով ու ճանկերով։ Երիտասարդ թռչուններն ունեն ավելի կարճ կտուց և բաց գունավորում։

## Տարածում
Փոքր պինգվինների արեալը զբաղեցնում է Նոր Զելանդիայի մերձափնյա շրջանը (ներառյալ Չաթեմ կղզին) և Ավստրալիայի հարավային մասը։ Փոքր պինգվինների ավստրալիական գաղութներ կան Վիկտորիա, Արևմտյան Ավստրալիա, Նոր Հարավային Ուելս, Թասմանիա, Հարավային Ավստրալիա նահանգներում, Ջերվիս Բեյ տարածքում և մերձափնյա կղզիներում։ Թասմանիա նահանգի փոքր Բաբել կղզում ապրում է մոտ 20 000 զույգ, այսինքն՝ համաշխարհային պոպուլյացիայի մոտ 2 %-ը։ Փոքր պինգվինների համաշխարհային պոպուլյացիան կազմում է 1 միլիոն զույգ։

## Վարքագիծ
Ափին փոքր պինգվինները ապրում են լանջերի խոռոչներում։ Նրանք ապրում են զույգերով, որոնք երկարատև, երբեմն նաև ողջ կյանքի ընթացքում պահպանում են միմյանց հանդեպ հավատարմությունը։ Սակայն արուն ու էգը սովորաբար առանձին են որս անում։ Ֆիլլիպ-Այլենդ ավստրալիական կղզում՝ Մելբուրնից 150 կիլոմետր հեռավորության վրա, նրանք ընտրում են խիտ ավազոտ լանջը, որտեղ փորում են իրենց բները ափից 200-500 մետր հեռավորության վրա։ Այս կղզում կառուցված են գետնից 1-1,5 մետր բարձր հատուկ տրիբունաներ և տախտամածներ, որոնք թույլ են տալիս դիտել այսպես կոչված «պինգվինների շքերթ»-ը՝ *Phillip Island Penguin Parade-ը*, երբ նրանք մինչև արևի մայր մտնելը դուրս են գալիս ծովից՝ կազմելով 10-40 պինգվինից բաղկացած խմբեր և շատ արագ «քայլում» լանջն ի վեր, իսկ հետո փնտրում իրենց բները, ընդ որում բավականին բարձր և համեմատաբար երաժշտական գոռալով իրար և իրենց ձագերի հետ։ Ձվերին (դրանք սովորաբար երկուսն են) էգն ու արուն թուխս են նստում միմյանց հերթափոխելով։ Ձագերին կերակրում են՝ կիսամարս ձկները փսխելով։

### Սնունդ
Փոքր պինգվինները սնվում են մանր ձկներով, գլխոտանի փափկամարմիններով, երբեմն՝ ութոտանիներով։ Փոքր պինգվինները սուզվում են մինչև 5-30 մետր, առավելագույնը՝ մոտ 60-70 մետր, դա ավելի քիչ է, քան մյուս տեսակի պինգվինների մոտ։

## Պատկերասրահ

Image:Little Penguin.jpg
Image:Little Penguin-Sydney.jpg
Image:Eudyptula_minor_Melbourne.jpg


## Ծանոթագրություններ

Կատեգորիա:Կենդանիներ այբբենական կարգով
Կատեգորիա:Ողնաշարավորներ
Կատեգորիա:Չվտանգված տեսակներ
Կատեգորիա:Քորդավորներ
Էննի Կրուլ

**Աննա Մարիա Կրուլ** (), գերմանացի օպերային սոպրանո, որն այսօր հիշվում է Ռիխարդ Շտրաուսի «Էլեկտրա» օպերայի գլխավոր հերոսուհու դերակատարմամբ։

## Կենսագրություն
Ծնվել է Գերմանիայի Ռոստոկ քաղաքում, կրթություն ստացել Բեռլինում Հերթա Բրամերի մոտ։ Բեմական դեբյուտը կատարել է 1898 թվականին Պլաուեն քաղաքի պետական թատրոնում «Ազատ հրաձիգը» օպերայից Ագաթեի դերակատարմամբ։ 1900 - 1912 թվականներին երգել է Դրեզդենի պետական օպերայում, որտեղ 1901 թվականին մարմնավորել է Իգնացի Յան Պադերևսկու «Մանրու» օպերայի գլխավոր հերոսուհուն ու Ռիխարդ Շտրաուսի «Հանգած կրակներ» օպերայից Դիեմուտին։ Շտրաուսը, որը հիանում էր երգչուհու դրամատիկ հատկանիշներով, հենց նրան է ընտրել որպես իր առաջին Էլեկտրա։ 1909 թվականի հունվարի 25-ին Դրեզդենում օպերայի պրեմիերայից մեկ տարի հետո նա այդ դերով հանդես է եկել Լոնդոնի Կովենտ գարդեն արքունական թատրոնում։ Լոնդոնում բեմադրված Շտրաուսի առաջին օպերան էր։

Կատարումներով կանոնավորապես հանդես է եկել գերմանական այլ օպերային թատրոններում (Մանհայմում, Վայմարում, Լայպցիգում, Քյոլնում, Կարլսրուեում), ինչպես նաև Բռնոյում (1905) ու Պրահայում (1907)։ Կատարած այլ դերեգերի թվում էին՝ Լեոնորը Բեթհովենի «Ֆիդելիո», Սենտան Վագների «Թռչող հոլանդացի», Էլզան  «Լոհենգրին», Էլիսաբեթը «Տանհոյզեր»*[[Tannhäuser (opera)|,]]* Զիգլինդը «Վալկիրիա», Իզոլդան «Տրիստան և Իզոլդա», Մարջիանան «Բաղդադի սափրիչը», Մարտան «Հարթավայրեր», և Վալենտինան Մեյերբերի «Հուգենոտներ» օպերաներից։

1904 թվականին ամուսնացել է բաս Մաքս Ֆլորի հետ, իսկ կյանքի վերջին տարիներն անցկացրել Շվերին քաղաքում, որտեղ երգեցողություն էր դասավանդում։ Վախճանվել է այնտեղ 1947 թվականի հունիսի 14-ին 71 տարեկանում։

## Ձայնագրություններ
Կրուլի ձայնը կարելի է լսել 1909 թվականին Բեռլինում Էդիսոն ձայնագրման ընկերության կողմից կատարված «Տանհոյզեր» օպերայի 2 գործողության ամբողջական ձայնագրության մեջ։ Կան նաև վերափոխված տարբերակները՝ «Տանհոյզեր»՝ գործողություն II, «Լոհենգրին»՝ հարսանեկան տեսարան (Preiser Records 89949)։

## Ծանոթագրություններ

## Աղբյուրներ
*Kutsch, K.J. and Riemens, Leo, ''Unvergangliche Stimmen'', Francke Verlag Bern, 1962.
*Rosenthal, H. and Warrack, J., *The Concise Oxford Dictionary of Opera*, 2nd Edition, Oxford University Press, 1979․

Կատեգորիա:1876 ծնունդներ
Կատեգորիա:1947 մահեր
Կատեգորիա:20-րդ դարի օպերային երգչուհիներ
Կատեգորիա:Գերմանացի օպերային երգչուհիներ
Կատեգորիա:Գերմանացի սոպրանոներ
Կատեգորիա:Գերմանացի մանկավարժներ
Ողջույն, Օլիմպիադա

**Ողջույն, Օլիմպիադա** (), խորհրդային մուլտիպլիկացիոն ֆիլմ, որը նկարահանվել է 1979 թվականին։ Ենթավերնագիրն է. Երաժշտական ներկայացում։ Օլիմպիական խաղերի թեմայով երաժշտական երևակայություն։

## Սյուժե
Օլիմպիական Արջուկը և երաժիշտների խումբը, որը կազմված է մի քանի մասնակիցներից (կատու, մկնիկ, նապաստակը, խոյը, աղվեսը և գայլը) պարում և երգում են երգը` «Ահա թե ինչ է նշանակում Օլիմպիադա» կրկներգով։

Օլիմպիական արջուկը, իսկ նրա հետ նաև` հերթով սպիտակ արջերը, պինգվինները, դելֆինները, կենգուրուն, կապիկները, երգում են «Եղբայրներ, պետք է սպորտով զբաղվել» երգը` կրկներգով։

«Օլիմպիադա, ողջույն» երգի տակ բոլոր կենդանիները բոլոր երկրներից գալիս էին Օլիմպիադա։

## Հեղինակներ

## Թողարկում տեսահոլովակով
1980 թվականից «ԽՍՀՄ Գոսկինո Վիդեոծրագիրը» սկսում է տեսաերիզներով թողարկել «Օլիմպիադա-80» թեմայով մուլտֆիլմերի հավաքածուներ` հետևյալ մուլտֆիլմերով. «Ո՞վ կստանա մրցանակը», «Մեծ էստաֆետա», «Բաբա Յագան դեմ է», «Առաջին ինքնագիրը» և Դե, սպասիր (թողարկում 13)։ 
Ռուսաստանում 1990-ական թվականներին VHS ձևաչափով թողարկվել է Studio PRO Video ստուդիայի «Լավագույն խորհրդային մուլտֆիլմեր» հավաքածուում, 1990-ական թվականների կեսերին թողարկվել է «Սոյուզ Վիդեո» վիդեոստուդիայում։

## Ակնարկներ ֆիլմի մասին
Գեորգի Բորդինը գրում է, որ «ֆիլմն իրենից ներկայացնում է նկարված ակնարկ` հիմնված Միխայիլ Պլյացկովսկու բանաստեղծությամբ երեք երգերի վրա»։ Իր տվյալներով` երաժշտությունը գրել է Անատոլի Բիկանովը, բեմադրող նկարիչ եղել է Ալեքսանդր Վոլկովը, իսկ բոլոր վոկալային պարտիաները կատարել է Վլադիմիր Վինոկուրը։

## Ծանոթագրություններ

## Արտաքին հղումներ
* 
* 

Կատեգորիա:1979 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր